ראובן שבת

ראובן שבת (נולד ב-י' באדר א' תשכ"ב, 14 בפברואר 1962) הוא עורך, עיתונאי, סופר ומשורר ישראלי. שבת נולד בפתח תקווה. העיר השפיעה רבות על כתיבתו הספרותית בכללותה, בשירה, פרוזה ועיון. נופי רחובותיה, האווירה המשפחתית, הפרדסים שבהם גדל וטייל כילד ונער, השוק העירוני שלה, רחובותיה, ריחותיה, אווירתה, ואופיה החצי כפרי-חצי עירוני, כפי שהיה בזמן בילדותו, נתנו היטב את אותותיהם בכתיבתו ומופיעים בשירים ובסיפורים רבים שפרסם. שבת היה תלמיד של סופרת הילדים הידועה, אסתר שטרייט-וורצל ("אורי" "האליפים"), כשלמד בתיכון ברנר והיא עודדה אותו רבות לפנות זמנו לכתיבה ספרותית. מלחמת לבנון הראשונה, 1982, שבה נטל חלק, הטביעה את חותמה הכאוב בשיריו, ובסיפורים שפרסם לאורך השנים. אובדן אהובת חייו, טלי, ממחלת סרטן הדם, בגיל 25, השפיע גם הוא רבות על כתיבתו השירית בעיקר אבל גם בפרוזה (הסיפור האוטוביוגרפי-"רצפט איטלקי"), שפורסם בשנת 2014 בכתב העת הספרותי "שבילים". שבת הוא בוגר תואר ראשון בספרות משווה מאוניברסיטת בר-אילן ותואר שני מהמחלקה לתרגום וחקר התרגום. בנובמבר 2011 הקים את פורטל הספרות "בכיוון הרוח". במשך השנים הוציא לאור 4 ספרי שירה, ספר ביוגרפיה, פרסם סיפורים קצרים בכתבי עת ספרותיים ועיתונים. מספר משיריו הולחנו: "אלינור רגבי" מתוך הספר "בקצה האדמה שמיים" בלחן וביצוע אסנת יששכרוף "אחרי מות קדושים" מתוך הספר "בקצה האדמה שמים" לחן וביצוע בנצי צינקין "סיפור מעשה" מתוך הספר "נופי אדם" לחן וביצוע אסנת יששכרוף "בתוך השדה" מתוך הספר "בקצה האדמה שמים" לחן וביצוע מרדכי כורכוס "צ'ארלס בוקבוסקי" מתוך הספר "נופי אדם" לחן וביצוע אבי כהן "מעבר למקום". הוצאת דמיר 1984 "האושר הסתור והבכי". הוצאת ירון גולן 1995 "מבבל לאם המושבות: ביוגרפיה של הרב יעקב שמש זצ'ל. הוצאת קרן חייט 1998. "נופי אדם-שירה" –ארגמן מיטב 2013 "בקצה האדמה שמיים" ארגמן מיטב 2016 אות קסת הזהב מטעם אגודת הסופרים העבריים לתרומה מיוחדת לספרות העברית לשנת 2015. אות השירה מטעם מוזיאון השלום בנאפולי איטליה לשנת 2018. השקפתו הפוליטית והחברתית של ראובן שבת היא אקולוגית אקטיבסטית. ככזה הוא מאמין במאבק סביבתי פעיל ולעיתים תקיף ביותר על מנת להגן על הטבע, הסביבה, וכדור הארץ. אמונתו הדתית שהיא יהודית קשורה במישרין לעולמו הרוחני, שם האלוהים (הבורא) הוא בעל תפקיד הכי מרכזי בחיי אדם מבחינה ערכית ובקשר עם הטבע שהוא השני בחשיבותו. והאדם על פי השקפתו אינו צריך לוותר על תענוגות החיים בעולמנו, בתנאי שזה לא עומד בסתירה לפגיעה בטבע או בזולת. שבת הוא אב לשני בנים ומתגורר בגני תקווה. טל איפרגן, מומלצים חדשים על המדף, על "בקצה האדמה שמיים" בין סגול ובין תכלת. גיליון 4, אביב 2017. מדיה וקבצים בנושא ראובן שבת בוויקישיתוף כרמית ספיר ויץ, ‏"אם אני נאלץ לשבת על שיר יותר מרבע שעה, בעיניי זו תוצאה גרועה", באתר מעריב אונליין, 8 בדצמבר 2019 שושנה ויג. מזרחי, אבל אחרת. חגית בת-אליעזר על ספר השירים "בקצה האדמה שמיים" בכתב העת קול ההמון רמי סערי, מזווית אחרת על שירתו של ראובן שבת. חגית בת אליעזר על שירו "גיבור מפחד"(הקישור אינו פעיל) באתר "קורא בספרים" פורטל "בכיוון הרוח" בעריכתו ראובן שבת, ב"לקסיקון הספרות העברית החדשה" שושנה ויג על "נופי אדם" באתר אימגו אלי אשד המילה היא מעל לכל. ריאיון עם ראובן שבת. קום תרבות יוסף כהן אלרן על "בקצה האדמה שמיים" אביחי קמחי על "נופי אדם" מוטי גרנר ריאיון עם ראובן שבת ראובן שבת ו"בכיוון הרוח" באתר יוטיוב ראובן שבת, במיזם "סופרים קוראים" של המרכז לספריות וספרות בישראל דורית ישראל על "בקצה האדמה שמיים" חגי קמרט על "בקצה האדמה שמיים" שירים של ראובן שבת בכתב העת ההודי-אנגלי, Bombay review חפץ חיים סיפור מאת ראובן שבת ליום הזיכרון באתר יקום תרבות. חגית בת אליעזרסיכום העשור השני בשירה, בלפור חקק על "בקצה האדמה שמיים" ראיון רדיו עם ראובן שבת. ראובן שבת (1962-), דף שער בספרייה הלאומית ראובן שבת, בלקסיקון הספרות העברית החדשה